తమ్మినేని వీరభద్రం

తమ్మినేని వీరభద్రం తెలంగాణ రాష్ట్రానికి చెందిన రాజకీయ నాయకుడు. ఆయన ఒకసారి లోక్‌సభ సభ్యుడిగా, ఒకసారి ఎమ్మెల్యేగా ఎన్నికై  2014 మార్చి 8 నుండి 28 జనవరి 2025 వరకు సీపీఎం రాష్ట్ర కార్యదర్శిగా పని చేశాడు. 

 ప్రారంభ జీవితం 
ఖమ్మం జిల్లా తెల్దారుపల్లి గ్రామంలో కమలమ్మ, సుబ్బయ్యలకు ఆయన జన్మించాడు. వారిది కమ్యూనిస్టు కుటుంబం కావడంతో చిన్ననాటి నుంచే పార్టీ భావాలు అలవర్చుకున్న ఆయన ఉద్యమాల వైపు మళ్ళాడు. 1971లో సాధారణ కార్యకర్తగా సిపిఎంలో చేరి, రాజకీయ జీవితాన్ని ప్రారంభించాడు. ఆ తరువాత, వ్యవసాయ కార్మిక సంఘం జిల్లా అధ్యక్షుడిగా, రాష్ట్ర కార్యదర్శిగా ఆయన ఎదిగాడు.

 రాజకీయ జీవితం 
1991లో మొదటిసారిగా ఖమ్మం లోక్‌సభ నియోజకవర్గం నుంచి పోటీచేసి స్వల్ప తేడాతో ఆయన ఓటమి చెందాడు. అయితే, 1996లో అదే స్థానం నుండి పార్లమెంట్ కు ఎన్నికయ్యాడు. కాగా, 2004లో ఆయన ఖమ్మం అసెంబ్లీ స్థానం నుండి శాసన సభ్యునిగా ఎన్నికైయ్యాడు.

తమ్మినేని వీరభద్రం సీపీఎం రాష్ట్ర కార్యదర్శిగా 2021 జనవరి 25న మూడోసారి ఎన్నికయ్యాడు. డిసెంబర్ 2022 నాటికి, ఆయన ఆ పార్టీ కేంద్ర కమిటీ సభ్యుడు.The Hindu. CPI(M) pays rich tributes to Puchalapalli Sundaraiah 

మూలాలు

వర్గం:1954 జననాలు
వర్గం:భారత కమ్యూనిస్టు నాయకులు